Martfű Város Önkormányzatának az önkormányzati tulajdonú lakások és helyiségek bérletéről szóló 36/2011. (XII. 16.) önkormányzati rendelet módosításáról szóló …./2012. (XI. 29.) önkormányzati rendelethez
Általános indokolás

Martfű Város Önkormányzatának Képviselő-testülete 2012. december 1. napjától a Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaság alapítását határozta el. 

A Társaság feladatkörébe kerül az önkormányzati lakáscélú és nem lakás céljára szolgáló bérlemények és ingatlanok kezelése és üzemeltetése. 

E feladatkört az önkormányzati tulajdonú lakások és helyiségek bérletéről szóló önkormányzati rendeletbe is be kell építeni. 

A lakbérek mértékét a Képviselő-testület 2011. december 16-án állapította meg 2012. január 1-jei hatállyal. Az elmúlt egy évben a bérleti díjból befolyt bevételeket és a kiadásokat összevetve megállapítható, hogy a bérleti díjak nem fedezik a bérleményekkel kapcsolatos kiadásokat.

Tekintettel arra, hogy a Rendelet a bérbeadást költségelvűként határozta meg, ezért a bérleti díjak emelését a rendelet mellékletének módosításával szabályozni kellett.
Részletes indokolás

1. §-hoz

A rendelet-módosítás Martfű Város Önkormányzatának Településellátó Szervezete helyett a Martfűi Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaságot bízza meg a lakások és helyiségek bérbeadói feladatainak ellátásával. 

2. §-hoz

A rendelet 4. számú mellékletében foglalt díjtételeket e rendelet melléklete szerint, a költségelvű bérbeadásnak megfelelően módosítottuk. 

3. §-hoz

E § a hatályba léptető és hatályon kívül helyező rendelkezéseket tartalmazza. 

Előzetes hatásvizsgálat

Martfű Város Önkormányzatának az önkormányzati tulajdonú lakások és helyiségek bérletéről szóló 36/2011. (XII. 16.) önkormányzati rendelet módosításáról szóló …./2012. (XI. 29.) önkormányzati rendelethez

Társadalmi-gazdasági hatások:
A létrehozandó önkormányzati gazdasági társaság feladatellátásában hatékonyabban és szervezettebben valósul meg az önkormányzati ingatlanok kezelése és üzemeltetése, a bevételekkel és kiadásokkal történő gazdálkodás. 

A költségelvű bérbeadásnak megfelelően a bérleti díjak mértékét úgy emeltük, hogy az önkormányzat e célra fordított kiadásai megtérüljenek a beszedett bevételekből.
Költségvetési hatás: 

A lakbérek mértékének emelésével az e célra fordított kiadások és bevételek arányban állnak. 
Adminisztratív terheket befolyásoló hatások:

Adminisztratív terheket befolyásoló hatás nincs. 

Környezeti, egészségi következmények: 
Nem mutatható ki. 

A rendelet alkalmazásához szükséges személyi, szervezeti, tárgyi és pénzügyi feltételek: 

Az önkormányzati gazdasági társaság megalakulásához, a bérleti díj emelésének feladataihoz szükséges személyi, tárgyi, pénzügyi feltételek rendelkezésre állnak. 

A rendelet megalkotásának elmaradása esetén a várható következmények: 

Martfű Város Önkormányzatának Településellátó Szervezete megszűnésével az önkormányzati tulajdonú ingatlanok és bérlemények bérbeadói feladatai ellátatlanok lennének.

A bérleti díjemelés elmaradásával a bérbeadás veszteségessé válna.
